OpenLLM-France/wikimedia huggingface dataset:
# Jeffbenita

La jeffbenita és un mineral de la classe dels silicats. Rep el seu nom en honor de dos científics: Jeffrey W. Harris (1940-), de la Facultat de Geografia i Ciències de la Terra de la Universitat de Glasgow, al Regne Unit, i Ben Harte (1941-), de la Facultat de Ciències de la Terra de la Universitat d'Edimburg; pel seu treball sobre els diamants i els diamants super-profunds en particular, que ha fabricat la nostra comprensió dels processos geoquímics del mantell.

## Característiques

La jeffbenita és un silicat de fórmula química Mg₃Al₂Si₃O₁₂. Va ser aprovada com a espècie vàlida per l'Associació Mineralògica Internacional l'any 2015, i publicada un any més tard. Cristal·litza en el sistema tetragonal. Es troba en forma d'inclusions a dins dels anomenats "diamants super-profunds" del riu São Luiz, al Brasil. És un polimorf d'alta temperatura del pirop. La importància petrològica de la jeffbenita està relacionada amb el seu origen molt profund, el qual pot permetre el seu ús com un marcador de pressió per detectar diamants súper-profunds. Treballs experimentals anteriors porten a terme que la jeffbenita rica en titani estableix que es pot formar a 13 GPa i 1700 K com a condicions de màxima pressió i temperatura.

## Formació i jaciments

Va ser descoberta al riu São Luiz, a Juína, a l'estat de Mato Grosso, al Brasil, on sol trobar-se associada a altres minerals com: walstromita, olivina, ferropericlasa i enstatita. També ha estat descrita al districte diamanter de Kankan, a la regió homònima de Guinea.

## Referències

* ↑ «Jeffbenite» (en anglès). Mindat. [Consulta: 14 juny 2017].
# Jeffers

Jeffers és una població dels Estats Units a l'estat de Minnesota. Segons el cens del 2000 tenia 396 habitants.

## Demografia

Segons el cens del 2000, Jeffers tenia 396 habitants, 184 habitatges, i 114 famílies. La densitat de població era de 392 habitants per km².
Dels 184 habitatges en un 20,1% hi vivien nens de menys de 18 anys, en un 51,6% hi vivien parelles casades, en un 8,7% dones solteres, i en un 38% no eren unitats familiars. En el 33,7% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,71.
Per edats la població es repartia de la següent manera: un 19,9% tenia menys de 18 anys, un 5,6% entre 18 i 24, un 24,5% entre 25 i 44, un 22,7% de 45 a 60 i un 27,3% 65 anys o més.
L'edat mediana era de 45 anys. Per cada 100 dones de 18 o més anys hi havia 89,8 homes.
La renda mediana per habitatge era de 29.286 $ i la renda mediana per família de 35.625 $. Els homes tenien una renda mediana de 23.125 $ mentre que les dones 20.000 $. La renda per capita de la població era de 16.649 $. Entorn del 7,3% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jeffers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Jeffers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Jefferson (Carolina del Nord)

Jefferson és una població dels Estats Units a l'estat de Carolina del Nord. Segons el cens del 2000 tenia 1.422 habitants.

## Demografia

Segons el cens del 2000, Jefferson tenia 1.422 habitants, 582 habitatges i 334 famílies. La densitat de població era de 284,5 habitants per km².
Dels 582 habitatges en un 19,9% hi vivien nens de menys de 18 anys, en un 45,2% hi vivien parelles casades, en un 10,5% dones solteres, i en un 42,6% no eren unitats familiars. En el 39,5% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,66.
Per edats la població es repartia de la següent manera: un 14,3% tenia menys de 18 anys, un 6,8% entre 18 i 24, un 21,2% entre 25 i 44, un 23,1% de 45 a 60 i un 34,7% 65 anys o més.
L'edat mediana era de 51 anys. Per cada 100 dones de 18 o més anys hi havia 70,7 homes.
La renda mediana per habitatge era de 22.847 $ i la renda mediana per família de 34.554 $. Els homes tenien una renda mediana de 26.500 $ mentre que les dones 18.929 $. La renda per capita de la població era de 15.505 $. Entorn de l'11,6% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jefferson (Dakota del Sud)

Jefferson és una població dels Estats Units a l'estat de Dakota del Sud. Segons el cens del 2000 tenia 586 habitants.

## Demografia

Segons el cens del 2000, Jefferson tenia 586 habitants, 228 habitatges, i 160 famílies. La densitat de població era de 780,2 habitants per km².
Dels 228 habitatges en un 38,6% hi vivien nens de menys de 18 anys, en un 61,4% hi vivien parelles casades, en un 6,6% dones solteres, i en un 29,8% no eren unitats familiars. En el 25,9% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,7% tenia menys de 18 anys, un 6,8% entre 18 i 24, un 30,2% entre 25 i 44, un 22% de 45 a 60 i un 11,3% 65 anys o més.
L'edat mediana era de 33 anys. Per cada 100 dones de 18 o més anys hi havia 99 homes.
La renda mediana per habitatge era de 47.625 $ i la renda mediana per família de 52.813 $. Els homes tenien una renda mediana de 34.750 $ mentre que les dones 23.750 $. La renda per capita de la població era de 18.467 $. Entorn de l'1,3% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Jefferson». American Fact Finder. Oficina del Cens dels Estats Units, 12-01-2010.
# Ivsita

La ivsita és un mineral de la classe dels sulfats. Rep el seu nom en honor del 50 aniversari de l'Institut de Vulcanologia i Sismologia (IVS) de l'Acadèmia Russa de les Ciències.

## Característiques

La ivsita és un sulfat de fórmula química Na₃H(SO₄)₂. Va ser aprovada com a espècie vàlida per l'Associació Mineralògica Internacional l'any 2013, i la primera publicació data del 2016. Cristal·litza en el sistema monoclínic. El sodi a l'estructura es dona en poliedres de NaO₆ i NaO₇. Es troba en forma d'agregats blancs de cristalls incolors fins iaplanats (<0,1 mm). L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg, amb el número de mostra 1/19608.

## Formació i jaciments

Va ser descoberta a la Gran erupció fissural del volcà Tolbàtxik, un volcà situat a l'óblast de Kamtxatka, dins el Districte Federal de l'Extrem Orient, a Rússia. També ha estat descrita a la mina Blue Lizard, al comtat de San Juan de l'estat d'Utah, als Estats Units. Es tracta dels dos únics indrets on ha estat trobada aquesta espècie mineral.

## Referències

* ↑ «Ivsite» (en anglès). Mindat. [Consulta: 29 novembre 2017].
# Ivrey

Ivrey és un municipi francès situat al departament del Jura i a la regió de Borgonya - Franc Comtat. L'any 2007 tenia 55 habitants.

## Demografia
### Població

El 2007 la població de fet d'Ivrey era de 55 persones. Hi havia 28 famílies de les quals 12 eren unipersonals (4 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 26 eren l'habitatge principal de la família, 11 eren segones residències i 9 estaven desocupats. 40 eren cases i 6 eren apartaments. Dels 26 habitatges principals, 18 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 10 en tenien quatre i 9 en tenien cinc o més. 23 habitatges disposaven pel capbaix d'una plaça de pàrquing. A 13 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ivrey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 8 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 39 persones, 32 eren actives i 7 eren inactives. Les 32 persones actives estaven ocupades(18 homes i 14 dones).. De les 7 persones inactives 3 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una entitat de l'administració pública.
L'any 2000 a Ivrey hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ivrey a l'INSEE.
* Évolution et structure de la population Fitxa amb el detall de dades d'Ivrey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jaume de Cardona i de Queralt

Jaume de Cardona i de Queralt (? - 1588). Baró de Sant Mori.

## Antecedents familiars

Fill de Lluís de Cardona i de Jerònima Queralt.

## Núpcies i descendents

Casat amb Rafela Sunyer. Van tenir els següents fills:
* Agnès de Cardona, es casà amb Rafael de Biure.
* Jaume de Cardona (†1620).
* Galceran de Cardona, baró de Sant Mori (†1612/1613), es casà amb Jerònima de Ponts.
* Lluís de Cardona i Sunyer, baró de Sant Mori (†1593).
* Jerònima de Cardona, es casà amb Pere Bernat Codina.
* Lucrècia de Cardona (†1605).
* Climent de Cardona i Sunyer, doctor en lleis, es casà amb Guialmar de Biure.
* Caterina de Cardona.
* Elisabet de Cardona, es casà amb Frederic de Cartellà.
# Jean-Pierre Guillon

Jean-Pierre Guillon (Argenvilliers, 25 de gener de 1930 - Argenteuil, 4 de gener de 1982) és un atleta francès, especialista en curses de velocitat, que va competir durant les dècades de 1940 i 1950.
En el seu palmarès destaca una medalla de plata en els 4x100 metres al Campionat d'Europa d'atletisme de 1950. Formà equip amb Étienne Bally, Jacques Perlot i Yves Camus. També guanyà el campionat nacional dels 200 metres de 1953.

## Millors marques

* 100 metres. 10.8" (1950)
* 200 metres. 21.6" (1949)

## Referències

* ↑ «les Sélections Internationales». [Consulta: 19 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Les finalistes des championnats de France - 1888 à 1969 a cdm.athle.com
* ↑ DocAthlé2003, Federació Francesa d'Atletisme, p. 483
# Jofre I de Rocabertí

Jofre I de Rocabertí fou vescomte de Rocabertí entre 1138 i 1166. Era fill de Dalmau III de Rocabertí i de Toda de Claramunt o Atília d'Anglesola i germà de Berenguer Renard de Peralada, a qui succeí en el govern vescomtal. Amb Jofre, però, és quan comença del cert la genealogia dels Rocabertí.

## Biografia

Va ser vescomte de Rocabertí els mateixos anys que Ramon Berenguer IV era comte de Barcelona, al costat de qui va lluitar contra el comte Ponç Hug I d'Empúries, així el 1138 el castell de Rocabertí servia com a base militar en aquest conflicte. Temps després Jofre jurava vassallatge al comte de Rosselló per lluitar de nou contra el comte emporità per la possessió del castell de Requesens.

## Núpcies i descendència

Jofre I de Rocabertí es va casar amb Ermessenda de Vilademuls, que devia aportar al patrimoni dels Rocabertí algunes terres al voltant d'aquest poble. Van tenir dos fills:
* Dalmau IV de Rocabertí, l'hereu
* Ermessenda o Garsenda, casada amb Sanç I comte de Rosselló i la Cerdanya.
# Jalili Fadili

Jalili Fadili (Mohammedia, 1 de febrer de 1941) és un exfutbolista marroquí de la dècada de 1960.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a FAR Rabat.

## Referències

* ↑ 1970 FIFA World Cup Mexico Arxivat 2012-03-25 a Wayback Machine.
* ↑ Jalili Fadili a National-Football-Teams.com (anglès)
# Joan Baptista Penyarroja

Joan Baptista Penyarroja (1665-1733) va ser un notari valencià. Va aconseguir de Carles II la independència de Vilafranca i de la resta d'aldees respecte de Morella, així com la seua erecció en viles reials.

## Referències

* ↑ «Contingut camipèdia - Joan Baptista Penyarroja, personatge clau en el procés d'independència de les aldees de Morella». [Consulta: 24 juliol 2020].
# Javier Aizarna Azula

Javier Aizarna Azula (Sant Sebastià, 5 d'abril de 1922 - 3 d'octubre de 1998) fou un polític basc. Treballà com a empleat de banca. Va ser soci de nombre de la Reial Societat Bascongada d'Amics del País i de l'Eusko Ikaskuntza i directiu de la Cambra de Comerç, Indústria i Navegació de Guipúscoa (1967-1979) i de la Societat Guipuscoana d'Oceanografia (1978-1985).
Com a militant del Partit Nacionalista Basc (PNB), Aizarna va desenvolupar diversos càrrecs, principalment relacionats amb les institucions forals de Guipúscoa. Fou el primer Diputat General (President) democràtic de la Diputació Foral de Guipúscoa des de 1979 fins al 1983 quan fou substituït al càrrec per José Antonio Ardanza Garro. Posteriorment, Aizarna va ser President de les Juntes Generals de Guipúscoa (el parlament foral) de 1983 a 1987. Paral·lelament a aquests dos càrrecs, Javier Aizarna fou també membre de les Juntes Generals des de 1979 a 1987 per la circumscripció electoral de Donostialdea. Finalment, a les eleccions generals espanyoles de 1986 fou escollit senador per Guipúscoa, càrrec que ostentà des de 1986 fins a 1989.

## Referències

* ↑ https://aunamendi.eusko-ikaskuntza.eus/es/aizarna-azula-javier/ar-24226/
* ↑ https://www.bngipuzkoa.eus/WAS/CORP/DJGPortalWEB/epoca_actual.jsp?idioma=es
* ↑ https://www.senado.es/web/composicionorganizacion/senadores/composicionsenado/fichasenador/index.html?legis=3&id1=10703
# Johann Studnicka

Johann Studnicka (Viena, 12 d'octubre de 1883 - 18 d'octubre de 1967), també anomenat Jan Studnicka, és un exfutbolista austríac de la dècada de 1900 i entrenador.
Fou 28 cops internacional amb la selecció austríaca amb la qual participà en els Jocs Olímpics d'Estiu de 1912.
Pel que fa a clubs, defensà els colors de Wiener AC.

## Referències

* ↑ «National team stats». austriasoccer.at. [Consulta: 18 octubre 2012].
* ↑ «Johann Studnicka». Sports-Reference.com. Sports Reference LLC. [Consulta: 18 octubre 2012]. «Còpia arxivada». Arxivat de l'original el 2012-12-18. [Consulta: 29 octubre 2018].
* ↑ Johann Studnicka a National-Football-Teams.com (anglès)
# Jay Emmanuel-Thomas

Jay Aston Emmanuel-Thomas (Londres, 27 de desembre de 1990) és un futbolista anglès que actualment juga per l'Arsenal FC.
# Jorge Guasch

Jorge Guasch (17 de gener de 1961) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1986.

## Referències

* ↑ «Appearances for Paraguay National Team». rsssf. [Consulta: 16 desembre 2017].
* ↑ «Paraguay's World Cup squad 1986». planetworldcup.com. [Consulta: 16 desembre 2017].
* ↑ Jorge Guasch a National-Football-Teams.com (anglès)
# Jorge Guerricaechevarría

Jorge Guerricaechevarría també conegut com a Guerrica (Avilés, Astúries, 10 de juliol de 1965) és un guionista espanyol. Ha estat guionista i coguionista de moltes de les pel·lícules d'Álex de la Iglesia i Daniel Monzón. També ha escrit per a Pedro Almodóvar a Carne trémula. És vitorià d'adopció.

## Filmografia

* Mirindas asesinas (c), 1991
* Acción mutante, 1993
* Canguros (TV). Episodi: Buscarse la vida, 1994
* El día de la bestia, 1995
* Carne trémula, 1997
* Perdita Durango, 1997
* Muertos de risa, 1999
* La comunidad, 2000
* Juego de luna, 2001
* Nos miran, 2002
* El robo más grande jamás contado, 2002
* 800 balas, 2002
* Platillos volantes, 2003
* Crimen ferpecto, 2004
* La caja Kovak, 2006
* La habitación del niño, 2006
* The Oxford Murders, 2008
* Plutón BRB Nero, (TV), 2008
* Psiquiatras, psicólogos y otros enfermos (TV), 2009
* Celda 211, 2009
* Alakrana, 2011
* Fin, 2012
* Las brujas de Zugarramurdi, 2013
* El Niño, 2014
* El bar, 2017

## Premis i reconeixements

Premis Goya
| Any | Categoria | Pel·lícula | Resultat |
| 2016 | Millor guió original | Cien años de perdón | Nominat |
| 2015 | Millor guió original | El Niño | Nominat |
| 2013 | Millor guió adaptat | Fin | Nominat |
| 2009 | Millor guió adaptat | Celda 211 | Guanyador |
| 2008 | Millor guió adaptat | The Oxford Murders | Nominat |
| 2000 | Millor guió original | La comunidad | Nominat |
| 1995 | Millor guió original | El día de la bestia | Nominat |

## Referències

* ↑ García, Rocío «Jorge Guerricaechevarría: “Me gusta leer muchas cosas a la vez”» (en castellà). EL PAÍS, 07-03-2016.
* ↑ «Festival de San Sebastián». [Consulta: 15 novembre 2017].
* ↑ ABCguionistas.com - Jorge Guerricaechevarría: "Plutón BRB Nero no encajaba en el género imperante en España: familia, familia, familia"
* ↑ Premio de honor en Vitoria a Guerricaechevarria Arxivat 2018-01-06 a Wayback Machine. abcguionistas.com.
* ↑ «El auténtico 'Malamadre' te mira a los ojos y te desnuda» El Correo.
* ↑ «Jorge Guerricaechevarría » Premios Goya 2018» (en castellà). [Consulta: 15 novembre 2017].
# Jorge Hernández Aldana

Jorge Hernández Aldana (Caracas, 1969) és un cineasta veneçolà que resideix actualment a la Ciutat de Mèxic.
En 1986 va ingressar en la Universitat Simón Bolívar en Caracas per a estudiar Enginyeria Electrònica; no obstant això, als seus 23 anys va decidir abandonar-ho tot per a dedicar-se al món del cinema. En 1993 va ingressar a l'Escola de Cinema de Łódź en Polònia. L'any 2002 el seu curtmetratge Un primer paso sobre las nubes va guanyar el Festival de Curtmetratges de Caracas. Guillermo Arriaga, un dels membres del jurat, es va sorprendre amb la seva qualitat i el va convidar a fer diversos projectes amb ell a Mèxic, i fins i tot el va ajudar a produir el seu següent curtmetratge Aprendiz (2005).
L'any 2007 va estrenar la seva opera prima, El búfalo de la noche, basada en la novel·la homònima d'Arriaga. La cinta va ser estrenada en el Festival de Cinema de Sundance i en l'actualitat està girant en el circuit de festivals de cinema.
Va rodar un documental sobre la banda nord-americana The Mars Volta, Wax Simulacra, que es va estrenar a la fi del 2008. Posteriorment ha rodat el curtmetratge Payasos (2010) i el seu segon llargmetratge Los herederos (2015), que va rebre una nominació als Premis Ariel de 2018.

## Referències

* ↑ Jorge Hernández Aldana a cinema23
* ↑ Jorge Hernández Aldana, a cinelatinoamericano.org
* ↑ Cine Mexicano: Los Herederos a lideresmexicanos.com
# Josefina Piera Rosario

Josefina Piera Rosario (Aiora, 1890 - València, 1955) és una escriptora valenciana.
Dona vinculada als ambients religiosos, apareix esmentada a cròniques de societat de València i Alzira, i a partir de la dècada del 1930 escriu a premsa, a diaris com Las Provincias. L'any 1931 conrea la literatura amb una obra publicada a Nostra Novela.

## Referències

* 1 2 Lacueva Lorenz, Maria. Dones&Valencianisme. Pioneres (1900-1939). Barcelona: Riurau editors, 2022, p. 42-60. ISBN 978-84-123055-6-2.
* 1 2 «Biografia Josefina Piera Rosario · memoriavalencianista.cat». [Consulta: 4 març 2023].
# Jorge de León

Jorge de León (Santa Cruz de Tenerife, 1 de novembre del 1970) és un tenor espanyol.

## Biografia

És fill predilecte de la ciutat de San Cristóbal de La Laguna, Tenerife. Després d'estudiar cant en el Conservatori Superior de Música de Canàries a Santa Cruz de Tenerife, en la càtedra d'Isabel García Soto, va completar els seus estudis a Itàlia amb Giuseppe Valdengo i a Espanya amb Alfonso Leoz. Després de diverses actuacions a Espanya, salta a la fama quan el 2004 obté el 1r premi Gayarre i 2n premi Aragall.
Va aconseguir un èxit notable amb Aida a Niça, amb Carmen a Madrid i Cyrano de Bergerac (interpretant a Christian) en el Teatre de la Maestranza de Sevilla. El 2010 va tornar a Itàlia, sempre amb Carmen, dirigida per Zubin Mehta a l'Arena de Verona. El 2011 va cantar Carmen en el Sant Carlo de Nàpols, Madama Butterfly en el Teatre Petruzzelli de Bari, Tosca i Carmen (dirigida per Wellber) en el Teatre Massimo de Palerm. En 2012 va tenir un gran debut a La Scala amb Aida, i en el Nou Teatre del Maggio Florentino de Florència amb Turandot (també dirigida per Zubin Mehta).
Debutà al Gran Teatre del Liceu la temporada 2008/09 amb Simon Boccanegra, hi ha tornat amb Madama Butterfly (2012/2013 i 2018/2019), Tosca (2013/2014), Andrea Chénier i Manon Lescaut (2017/2018), Turandot (2019/2020) i Otello (2020/2021).

## Referències

* ↑ «Biografia». lyricart. [Consulta: 31 gener 2022].
* ↑ «Annals». Gran Teatre del Liceu. [Consulta: 31 gener 2022].